  Майя Бывальцева Удмуртиын эмчилэн шоро-куспо уждунэз 2015-тӥ арын 36 сюрс 200 манет луиз. Со сярысь ивортӥз элькунысь тазалыкез утёнъя министр Алексей Чуршин. Шор ёзо эм ужасьёслэн уждунзы 19 сюрс 400 манет вал, эмъянэн герӟаськымтэ ужасьёслэн — 13 сюрс 500 манет пала. «Эм удысын ужасьёслэн лыдзыя Удмуртия Приволжск федерал округын азьмынӥсьёс пӧлын. Россиын 20 устоосыз улсовылъёс пӧлы пыре. Озьы ке но, куд-ог эмъюртъёсын ӧнерчиос тырмыт ӧвӧл, элькунъя 7 процент палалы уг тырмо», — вераз Алексей Чуршин. 2015-тӥ ар пумын 654 шор ёзо эм ужасьёс уг тырмо вал. 2014-тӥ арен ӵошатыса, со 250 адямилы ӧжытгес. Министрлэн верамезъя, эмъяськонниосысь буш ужан интыосты тырмытон понна муниципалитетъёслэсь юрттэт кулэ. Тегъёс: Земскийфельдшер АлексейЧуршин уждун Тазалыкезутёнъяминистерство  